title: 2013/548/UE: Deċiżjoni tal-Parlament Ewropew tas- 17 ta’ April 2013 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2011, Taqsima VII — Kumitat tar-Reġjuni

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/130

      DEĊIŻJONI TAL-PARLAMENT EWROPEW

   tas-17 ta’ April 2013
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2011, Taqsima VII — Kumitat tar-Reġjuni
   (2013/548/UE)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2011 (1),

               —

               wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2011 (COM(2012) 436 — C7–0230/2012) (2),

               —

               wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2011, flimkien mat-tweġibiet tal-istituzzjonijiet li jkunu qed jiġu verifikati (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet, kif ukoll il-legalità u r-regolarità tal-operazzjonijiet li jaqgħu taħthom, ipprovduta mill-Qorti tal-Awdituri għas-sena finanzjarja 2011 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikoli 50, 86, 145, 146 u 147 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (6), u b’mod partikolari l-Artikoli 164, 165 u 166 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0093/2013),

               1.

               Jagħti l-kwittanza lis-Segretarju Ġenerali tal-Kumitat tar-Reġjuni fir-rigward tal-implimentazzjoni tal-baġit tal-Kumitat tar-Reġjuni għas-sena finanzjarja 2011;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 68, 15.3.2011.

      (2)  ĠU C 348, 14.11.2012, p. 1.

      (3)  ĠU C 344, 12.11.2012, p. 1.

      (4)  ĠU C 348, 14.11.2012, p. 130.

      (5)  ĠU L 248, 16.9.2002, p. 1.

      (6)  ĠU L 298, 26.10.2012, p. 1.

         RIŻOLUZZJONI TAL-PARLAMENT EWROPEW

      tas-17 ta’ April 2013
      li tinkludi l-osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2011, Taqsima VII — Il-Kumitat tar-Reġjuni
      IL-PARLAMENT EWROPEW,

                  —

                  wara li kkunsidra l-baġit ġenerali tal-Unjoni Ewropea għas-sena finanzjarja 2011 (1),

                  —

                  wara li kkunsidra l-kontijiet annwali konsolidati tal-Unjoni Ewropea għas-sena finanzjarja 2011 (COM(2012) 436 — C7–0230/2012) (2),

                  —

                  wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2011, flimkien mat-tweġibiet tal-istituzzjonijiet li jkunu qed jiġu verifikati (3),

                  —

                  wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet, kif ukoll il-legalità u r-regolarità tal-operazzjonijiet li jaqgħu taħthom, ipprovduta mill-Qorti tal-Awdituri għas-sena finanzjarja 2011 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikoli 50, 86, 145, 146 u 147 tiegħu,

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (6), u b’mod partikolari l-Artikoli 164, 165 u 166 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A7-0093/2013),

                  1.

                  Jinnota b’sodisfazzjon li, fir-rapport annwali tagħha dwar l-2011, il-Qorti tal-Awdituri osservat li ma ġiet identifikata l-ebda dgħufija sinifikanti fir-rigward tat-temi awditjati b’relazzjoni mar-riżorsi umani u l-proċeduri ta’ akkwist għall-Kumitat tar-Reġjuni (“il-Kumitat”);

                  2.

                  Jilqa’ l-fatt li, abbażi tal-ħidma ta’ awditjar tagħha, il-Qorti tal-Awdituri kkonkludiet li l-pagamenti kollha kemm huma għas-sena li ntemmet fil-31 ta’ Diċembru 2011 għan-nefqa amministrattiva u ta’ tip ieħor tal-istituzzjonijiet u tal-korpi kienu ħielsa minn żbalji materjali;

                  3.

                  Jinnota li fl-2011 il-Kumitat kellu baġit approvat ta’ EUR 84 100 000, li minnu EUR 82 000 000 kienu approprjazzjonijiet ta’ impenn (EUR 90 800 000 fl-2010), b’rata ta’ użu ta’ 97,5 %, li kienet aktar baxxa mir-rata ta’ 99,4 % fl-2010; jenfasizza li l-baġit tal-Kumitat huwa purament amministrattiv, b’nefqa ta’ 72 % għall-persuni li jaħdmu mal-istituzzjoni u 28 % għall-bini, l-għamara, it-tagħmir u nefqiet varji għall-operat amministrattiv;

                  4.

                  Huwa diżappuntat bit-tnaqqis fir-rata ta’ utilizzazzjoni tal-baġit; jitlob li tittieħed azzjoni biex titjieb tali rata u li jitwettaq monitoraġġ ta’ dawk it-tibdiliet li jsiru;

                  5.

                  Jirrikonoxxi li r-rwol il-ġdid tal-Kumitat, kif stabbilit fit-Trattat dwar il-Funzjonament tal-Unjoni Ewropea, jirrikjedi aġġustamenti organizzattivi iżda jqis li dawk l-adattamenti setgħu ġew previsti fl-impenji baġitarji tal-Kumitat għall-2011;

                  6.

                  Jilqa’ l-proġetti dwar l-organizzazzjoni interna tal-Kumitat li jfasslu l-objettivi ta’ kooperazzjoni bejn is-servizzi u l-iżvilupp ta’ sinerġiji f’attivitajiet komuni u azzjonijiet konġunti; jitlob li jiġi aġġornat dwar il-proġetti u li jinżamm informat b’mod aktar preċiż dwar il-konsegwenzi baġitarji tal-miżuri meħuda;

                  7.

                  Jifraħ kemm lill-Kumitat u kemm lill-Kumitat Ekonomiku u Soċjali Ewropew (KESE) talli rċevew iċ-ċertifikazzjoni EMAS u ISO-14001; jiddispjaċih, madankollu, li ma ngħatat l-ebda informazzjoni dwar l-enerġija użata minn sorsi rinnovabbli kif mitlub fir-riżoluzzjoni tal-Parlament tas-sena li għaddiet dwar il-kwittanza; jiġbed l-attenzjoni għall-obbligu li tiġi ppubblikata data dwar is-sehem tal-enerġija rinnovabbli u dwar l-impatt ambjentali;

                  8.

                  Jinnota b’sodisfazzjon li r-rakkomnadazzjonijiet u r-rekwiżiti maħruġin mill-Kumitat ghall-Kontroll tal-Bagit tal-Parlament jiġu rreġistrati mill-Kumitat f’bażi tad-data ċentrali u li jitwettaq monitoraġġ regolari tal-progress miksub fl-implimentazzjoni;

                  9.

                  Jitlob lill-Kumitat ikompli jwettaq monitoraġġ tal-istruttura tal-persunal sabiex jiżgura li l-organizzazzjoni tal-postijiet tax-xogħol tkun għalkollox effiċjenti u tikkontribwixxi għal infiq aħjar tal-baġit allokat;

                  10.

                  Jilqa’ l-introduzzjoni gradwali tal-vidjokonferenzi; jixtieq ikun informat regolarment dwar l-effikaċja tagħhom u l-iffrankar li se jiġġeneraw, inkluż iffrankar fuq l-ispejjeż tal-ivvjaġġar;

                  11.

                  Jirrikonoxxi r-rakkomandazzjonijiet tas-servizz tal-awditjar intern tal-Kumitat kif ukoll l-objettivi stabbiliti minnu; iqis, madankollu, li l-eżekuzzjoni trid titjieb u tiġi razzjonalizzata;

                  12.

                  Huwa kuntent bil-kisbiet fil-qasam tat-traduzzjoni wara l-ftehim ta’ kooperazzjoni mġedded bejn il-KESE u l-Kumitat; jinnota, madankollu, li domanda għolja għat-traduzzjoni waqt perjodi b’rata għolja ħafna ta’ xogħol wasslet għal żieda fir-riżorsi tal-esternalizzazzjoni; jistieden lill-Kumitat ifassal skeda aħjar għad-domandi għat-traduzzjoni;

                  13.

                  Jistieden lill-Kumitat sabiex, fir-rapport annwali ta’ attività li jmiss, jinkludi r-rata tas-servizzi ta’ interpretazzjoni mitluba iżda mhux użati matul dik is-sena;

                  14.

                  Jappoġġa l-konklużjonijiet tal-valutazzjoni ta’ nofs it-terminu tal-ftehim ta’ kooperazzjoni amministrattiva bejn il-Kumitat u l-KESE; jaqbel mal-fehma li għandu jsir xi titjib biex jiġu razzjonalizzati r-riżorsi umani fis-Servizzi Konġunti u fit-traduzzjoni;

                  15.

                  Jitlob informazzjoni dettaljata dwar l-għanijiet tal-kooperazzjoni amministrattiva, dwar sa liema punt dawn l-għanijiet qed jintlaħqu u dwar l-impatt li dan qed ikollu f’termini ta’ ffrankar;

                  16.

                  Jifraħ lill-Kumitat għall-kwalità kostanti tar-rapport annwali ta’ attività u jifraħlu talli jipprovdi rapport annwali tal-impatt komprensiv, li huwa strument utli biex jiġi vvalutat ix-xogħol tiegħu; jinnota b’sodisfazzjon li r-rapport annwali ta’ attività jipprovdi tabella eżawrjenti tar-riżorsi umani kollha li jinsabu għad-dispożizzjoni tal-Kumitat; jistieden lill-Kumitat jinkludi f’din it-tabella t-tqassim tal-parteċipazzjoni fit-taħriġ professjonali;

                  17.

                  Itenni l-pożizzjoni tiegħu li, fl-interess tat-trasparenza, id-dikjarazzjonijiet u l-aġġornamenti tal-interessi finanzjarji tal-membri tal-istituzzjonijiet kollha għandhom ikunu aċċessibbli fuq l-Internet; jilqa’ d-deċiżjoni meħuda mill-Bureau tal-Kumitat fl-2011 li d-dikjarazzjonijiet tal-interessi finanzjarji tal-membri jkunu aċċessibbli onlajn u jistenna li dawn ikunu magħmula disponibbli mill-aktar fis.

         (1)  ĠU L 68, 15.3.2011.

         (2)  ĠU C 348, 14.11.2012, p. 1.

         (3)  ĠU C 344, 12.11.2012, p. 1.

         (4)  ĠU C 348, 14.11.2012, p. 130.

         (5)  ĠU L 248, 16.9.2002, p. 1.

         (6)  ĠU L 298, 26.10.2012, p. 1.


title: 2009/630/KE,Euratom: Deċiżjoni tal-Parlament Ewropew tat- 23 ta’ April 2009 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2007, Taqsima III – Kummissjoni

text:
               26.9.2009

               MT

               Il-Ġurnal Uffiċjali tal-Unjoni Ewropea

               L 255/24

         DEĊIŻJONI TAL-PARLAMENT EWROPEW
   tat-23 ta’ April 2009
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2007, Taqsima III – Kummissjoni
   (2009/630/KE, Euratom)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2007 (1),

               —

               wara li k kunsidra l-kontijiet annwali finali tal-Komunitajiet Ewropej għas-sena finanzjarja 2007 – Volum I (SEC(2008) 2359 – C6-0415/2008) (2),

               —

               wara li kkunsidra r-rapporti annwali tal-Kummissjoni għall-Parlament Ewropew u għall-Kunsill dwar is-segwitu għad-deċiżjonijiet ta’ kwittanza 2006 (COM(2008) 629, COM(2008) 628) u d-dokumenti ta’ ħidma tas-servizzi tal-Kummissjoni maħruġa ma’ dawn ir-rapporti (SEC(2008) 2579, SEC(2008) 2580),

               —

               wara li kkunsidra l-Komunikazzjoni tal-Kummissjoni bit-titlu “Sinteżi tal-kisbiet amministrattivi tal-Kummissjoni fl-2007” (COM(2008) 338),

               —

               wara li kkunsidra r-rapport annwali tal-Kummissjoni għall-awtorità ta’ kwittanza dwar il-verifiki interni mwettqa fis-sena 2007 (COM(2008) 499) u d-dokument ta’ ħidma tas-servizzi tal-Kummissjoni maħruġ ma’ dan ir-rapport (SEC(2008) 2361),

               —

               wara li kkunsidra r-rapport tal-Kummissjoni dwar it-tweġibiet tal-Istati Membri għar-rapport annwali tal-Qorti tal-Awdituri għas-sena finanzjarja 2006 (COM(2008) 112),

               —

               wara li kkunsidra l-Green Paper dwar l-inizjattiva Ewropea favur it-trasparenza adottata mill-Kummissjoni fit-3 ta’ Mejju 2006 (COM(2006) 194),

               —

               wara li kkunsidra l-Opinjoni Nru 2/2004 tal-Qorti tal-Awdituri dwar il-mudell ta’ verifika waħda (single audit) (u l-proposta relatata ma’ qafas ta’ kontroll intern Komunitarju) (3),

               —

               wara li kkunsidra l-Komunikazzjoni tal-Kummissjoni fuq ir-roadmap għal qafas ta’ kontroll intern integrat (COM(2005) 252),

               —

               wara li kkunsidra l-pjan ta’ azzjoni tal-Kummissjoni għal qafas ta’ kontroll intern integrat (COM(2006) 009), ir-rapport tal-Kummissjoni lill-Kunsill, lill-Parlament Ewropew u l-Qorti Ewropea tal-Awdituri dwar il-progress tal-pjan ta’ azzjoni tal-Kummissjoni lejn qafas integrat tal-kontroll intern (COM(2007) 86) u d-dokument ta’ ħidma tas-servizzi tal-Kummissjoni maħruġ ma’ dan ir-rapport (SEC(2007) 311),

               —

               wara li kkunsidra l-ewwel rapport ta’ nofs is-sena dwar it-tabella tal-progress tal-applikazzjoni tal-pjan ta’ azzjoni tal-Kummissjoni għal qafas ta’ kontroll intern integrat, ippubblikat fid-19 ta’ Lulju 2006 (SEC(2006) 1009), konformi mat-talba magħmula mill-Parlament Ewropew fir-riżoluzzjoni tiegħu maħruġa mad-deċiżjoni ta’ kwittanza għas-sena finanzjarja 2004,

               —

               wara li kkunsidra l-Opinjoni Nru 6/2007 tal-Qorti tal-Awdituri dwar it-taqsiriet annwali tal-Istati Membri; id-“dikjarazzjonijiet nazzjonali” tal-Istati Membri; u x-xogħol tal-verifika fuq il-fondi tal-UE mill-korpi nazzjonali tal-verifika (4),

               —

               wara li kkunsidra l-pjan ta’ azzjoni tal-Kummissjoni għat-tisħiħ tal-funzjoni ta’ monitoraġġ tal-Kummissjoni fil-kuntest tal-ġestjoni konġunta tal-azzjonijiet strutturali (COM(2008) 97),

               —

               wara li kkunsidra l-Komunikazzjoni tal-Membri tal-Kummissjoni s-Sinjura Hübner u s-Sur Špidla lill-Kummissjoni fejn ippreżentaw rapport intermedjarju dwar l-implimentazzjoni tal-pjan ta’ azzjoni għat-tisħiħ tal-funzjoni ta’ monitoraġġ tal-Kummissjoni fil-kuntest tal-ġestjoni konġunta tal-azzjonijiet strutturali (SEC(2008) 2756) u d-dokument ta’ ħidma tas-servizzi tal-Kummissjoni maħruġ ma’ dan ir-rapport (SEC(2008) 2755),

               —

               wara li kkunsidra r-rapport tal-Kummissjoni lill-Kunsill, lill-Parlament Ewropew u lill-Qorti tal-Awdituri dwar il-pjan ta’ azzjoni tal-Kummissjoni għal qafas ta’ kontroll intern integrat (COM(2008) 110) u d-dokument ta’ ħidma tas-servizzi tal-Kummissjoni maħruġ ma’ dan ir-rapport (SEC(2008) 259),

               —

               wara li kkunsidra r-Rapport Annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2007 flimkien mat-tweġibiet tal-istituzzjonijiet (5) u r-rapport speċjali tal-Qorti tal-Awdituri,

               —

               wara li kkunsidra d-dikjarazzjoni ta’ assigurazzjoni dwar l-affidabilità tal-kontijiet, kif ukoll il-legalità u r-regolarità tat-tranżazzjonijiet bażiċi pprovduta mill-Qorti tal-Awdituri skont l-Artikolu 248 tat-Trattat KE (6),

               —

               wara li kkunsidra l-Komunikazzjoni tal-Kummissjoni tas-16 ta’ Diċembru 2008 dwar interpretazzjoni komuni tal-idea tar-riskju tollerabbli ta’ żbalji (COM(2008) 866) u d-dokument ta’ ħidma tas-servizzi tal-Kummissjoni maħruġ ma’ dan il-komunikazzjoni (SEC(2008) 3054),

               —

               wara li kkunsidra r-rakkomandazzjoni tal-Kunsill tal-10 ta’ Frar 2009 dwar il-kwittanza li trid tingħata lill-Kummissjoni għall-esekuzzjoni tal-baġit għas-sena finanzjarja 2007 (5587/2009-C6-0055/2009),

               —

               wara li kkunsidra l-Artikoli 274, 275 u 276 tat-Trattat KE, kif ukoll l-Artikoli 179a u 180b tat-Trattat Euratom,

               —

               wara li kkunsidra l-Artikolu 246 u l-Artikoli li jsegwu tat-Trattat KE fir-rigward tal-Qorti tal-Awdituri,

               —

               wara li kkunsidra l-istandards internazzjonali tal-verifika u l-istandards internazzjonali tal-kontabilità, b’mod partikolari dawk applikabbli għas-settur pubbliku,

               —

               wara li kkunsidra r-Reviżjoni Internazzjonali minn Esperti fil-Qasam mill-Qorti tal-Awdituri,

               —

               wara li kkunsira r-Regolament tal-Kunsill (KEE, Euratom, KEFA) Nru 259/68 tad-29 ta’ Frar 1968 li jistipula r-Regolamenti tal-Persunal għall-Uffiċjali u l-Kondizzjonijiet tal-Impjieg ta’ Haddiema Oħra tal-Komunitajiet Ewropej (7), b’mod partikolari t-Titolu V, Kapitlu 3, li jittratta pensjonijiet tal-irtirar u tal-invalidità flimkien ma’ Anness XII, li jistipula d-dispożizzjonijiet għal Artikolu 83a tar-Regolamenti tal-Persunal,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (8), u b’mod partikolari l-Artikoli 145, 146 u 147 tiegħu,

               —

               wara li kkunsidra l-Artikolu 70 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-kumitati interessati l-oħra (A6-0168/2009),

               A.

               billi, skont l-Artikolu 274 tat-Trattat KE, il-Kummissjoni timplimenta l-baġit taħt ir-responsabilità tagħha stess, b’konformità mal-prinċipju ta’ amministrazzjoni finanzjarja soda,

               1.

               Jagħti l-kwittanza lill-Kummissjoni għall-implimentazzjoni tal-baġit ġenerali tal-Unjoni Ewropea għas-sena finanzjarja 2007;

               2.

               Jippreżenta l-kummenti tiegħu fir-riżoluzzjoni li hi parti integrali tad-deċiżjonijiet dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2007, Taqsima III - Kummissjoni u Aġenziji Esekuttivi;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lill-Kunsill, lill-Kummissjoni, lill-Qorti tal-Ġustizzja, lill-Qorti tal-Awdituri u lill-Bank Ewropew tal-Investiment, u lill-parlamenti u l-istituzzjonijiet nazzjonali u reġjonali ta’ verifika tal-Istati Membri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Klaus WELLE

      (1)  ĠU L 77, 16.3.2007.

      (2)  ĠU C 287, 10.11.2008, p. 1.

      (3)  ĠU C 107, 30.4.2004, p. 1.

      (4)  ĠU C 216, 14.9.2007, p. 3.

      (5)  ĠU C 286, 10.11.2008, p. 1.

      (6)  ĠU C 287, 10.11.2008, p. 111.

      (7)  ĠU L 56, 4.3.1968, p. 1.

      (8)  ĠU L 248, 16.9.2002, p. 1.


title: Id-Deċiżjoni tal-kunsill ta’ l-20 ta’ Ottubru 1997 li tikkonċerna l-implimentazzjoni ta’ pożizzjoni komuni 97/356/PESK definita mill-Kunsill fuq il-bażi ta’ Artikolu J.2 tat-Trattat dwar l-Unjoni Ewropea, li jikkonċerna l-prevenzjoni u s-soluzzjoni ta’ konflitti fl-Afrika

text:
Avviż Legali Importanti

|

31997D0690

Official Journal L 293 , 27/10/1997 P. 0003 - 0004

		Id-Deċiżjoni tal-kunsillta’ l-20 ta’ Ottubru 1997li tikkonċerna l-implimentazzjoni ta’ pożizzjoni komuni 97/356/PESK definita mill-Kunsill fuq il-bażi ta’ Artikolu J.2 tat-Trattat dwar l-Unjoni Ewropea, li jikkonċerna l-prevenzjoni u s-soluzzjoni ta’ konflitti fl-Afrika(97/690/CFSP)IL-KUNSILL TA’ L-UNJONI EWROPEA,Wara li kkunsidra t-Trattat dwar l-Unjoni Ewropea, u b’mod partikulari Artikoli J.2 u J.11 tiegħu,Billi l-Artikolu 7 tal-pożizzjoni komuni 97/356/CFSP tat-2 ta’ Ġunju 1997 [1] jipprovdi li l-Unjoni Ewropea hija lesta li tgħin sabiex jiġu żviluppati l-ħiliet tal-prevenzjoni u s-soluzzjoni ta’ konflitti fl-Afrika fuq il-bażi ta’ proposti ta’ proġetti konkreti, b’mod partikolari permezz ta’ l-Organizzazzjoni għall-Għaqda fl-Afrika (OAU) u organizzazzjonijiet sottoreġjunali Afrikani;Billi, fid-dawl tal-ftehim adottat mill-Kunsill fit-2 ta’ Ġunju 1997 dwar il-prevenzjoni u s-soluzzjoni ta’ konflitti fl-Afrika u sabiex jitħaffu l-isforzi għal dan il-għan, l-Unjoni Ewropea għandha ssostni l-Mekkaniżmu għall-Prevenzjoni, Immaniġġjar u s-Soluzzjoni ta’ Konflitti fl-Afrika (aktar ’il quddiem msejjaħ "il-Mekkaniżmu"), li kien twaqqaf mill-OAU fid-disgħa u għoxrin Assemblea tagħha li saret fil-Kajr f’Ġunju ta’ l-1993;Billi, sabiex il-Mekkaniżmu ta’ l-OAU ikun f’pożizzjoni li jista’ jopera, huwa essenzjali li jiżdiedu l-faċilitajiet ta’ komunikazzjoni fil-kwartieri ta’ l-OAU, fl-uffiċċji nazzjonali u reġjunali tagħha u fil-post fejn isiru l-missjonijiet; billi l-OAU ssottomettiet proġett speċifiku bħala parti minn proġett konsolidat ta’ proposti sabiex jissaħħaħ il-Mekkaniżmu ta’ l-OAU f’dan ir-reġjun;Billi din hija miżura sperimentali u l-valutazzjoni tagħha tagħmilha possibbli biex l-Unjoni Ewropea twessa’ l-koperazzjoni ma’ l-OAU u tikkunsidra għajnuna għal proġetti oħra ippreżentati mill-OAU, li jkunu eżaminati individwalment mill-Unjoni Ewropea,IDDEĊIEDA DAN LI ĠEJ:Artikolu 11. L-Unjoni Ewropea għandha ssostni l-Mekkaniżmu għall-Prevenzjoni, Immaniġġar u s-Soluzzjoni ta’ Konflitti fl-Afrika mwaqqaf mill-OAU f’Ġunju ta’ l-1993, li l-għan tiegħu huwa li tagħmilha possibbli li jiġu identifikati kmieni egħjun ta’ konflitti u li tittieħed azzjoni għalihom malajr.2. Bl-għan li tiġi mtejba l-effikaċja operazzjonali tal-Mekkaniżmu u minħabba n-nuqqasijiet li ġew osservati fil-qasam tal-komunikazzjoni fl-Afrika, l-appoġġ ta’ l-Unjoni Ewropea għall-1997 ser jiġi indirizzat lejn il-ħtiġiet ta’ l-OAU sabiex jiżdiedu l-faċilitajiet tal-komunikazzjoni fil-kwartieri ta’ l-OAU, fl-uffiċji nazzjonali u reġjunali tagħha u fil-post tal-missjonijiet tagħha, inkluż taħriġ f’dak is-settur.Artikolu 2Fit-twettiq ta’ din id-deċiżjoni, tiġi ikkunsidrata l-ħtieġa li tiġi żgurata konsistenza bejn għajnuna lill-OAU mogħtija mill-Unjoni Ewropea, l-Istati Membri u parteċipanti oħra fil-konferenzi dwar diplomazija preventiva li saru f’Washington (1995), Brussel u Madrid (1996).Artikolu 31. Bl-għan li jiġu koperti l-ispejjeż tal-forniment ta’ tagħmir u tat-taħriġ ta’ impjegati ta’ l-OAU, ammont ta’ 860000 ECU għandu jitħallas mill-budget tal-Komunitajiet Ewropej għas-sena finanzjarja 1997.2. L-ispiża ffinanzjata mill-ammont stipulat fil-paragrafu 1 għandha tiġi amministrata skond il-proċeduri tal-budget u r-regoli tal-Komunità Ewropea.Artikolu 4Il-Kunsill għandu, sitt xhur wara l-pubblikazzjoni ta’ din id-Deċiżjoni, jevalwa l-azzjoni meħuda skond id-Deċiżjoni, fuq il-bażi ta’ informazzjoni mogħtija mill-Kummissjoni.Artikolu 5Din id-Deċiżjoni għandha tidħol fis-seħħ fid-data ta’ l-adozzjoni tagħha.Hija għandha tiġi ppubblikata fil-Ġurnal Uffiċjali.Magħmula fil-Lussemburgu, fl-20 ta’ Ottubru 1997.Għall-KunsillIl-PresidentF. Boden[1] ĠU L 153, tal-11.6.1997, pġ. 1.--------------------------------------------------